 Cum au ajuns 40% dintre medicii romani sa se declare sceptici in privinta vaccinului anti-COVID: ''Suntem obisnuiti sa lucram pe dovezi stiintifice'' Ads Actualitate Politic Business Sport Life Show Login Arhiva Social medici Cum au ajuns 40% dintre medicii romani sa se declare sceptici in privinta vaccinului anti-COVID: "Suntem obisnuiti sa lucram pe dovezi stiintifice" Autor: Laurentiu Sirbu Joi, 26 Noiembrie 2020, ora 00:01 9742 citiri Romania nici nu a inceput campania de vaccinare anti-COVID, in fapt nici macar nu a inceput o campanie de informare cu privire la vaccinarea anti-COVID, si deja si-au facut aparitia primele semne de reticenta in randul a doua categorii profesionale esentiale pentru reusita ei - personalul medical si cel didactic Chestionarea preliminara a aratat ca un procent de pana la 40% dintre medici nu doresc sa se vaccineze, iar in randul asistentilor medicali si al infirmierelor acest procent depaseste 50% In ceea ce priveste personalul didactic, in mediul online au aparut reactii vehemente, dupa ce autoritatile au anuntat ca fac parte din categoriile prioritare In contextul in care vaccinarea anti-COVID ramane optionala, iar autoritatile romane, dar si cele din alte state au subliniat acest lucru, o vaccinare in astfel de procentaj ar putea periclita revenirea la normal a acestor activitati de baza Medicii subliniaza insa ca aceasta consultare, mai degraba din interes logistic a Ministerului Sanatatii, a fost prost inteleasa si mult prea prematura pentru un acord informat, in contextul in care in acest moment nu exista, in mod practic, un astfel de vaccin Acestia sustin ca procentul de vaccinare in randul medicilor va creste odata ce vor exista informatii oficiale si studii care sa certifice siguranta viitorului vaccin Pe de alta parte insa, expertii in sanatate publica atrag atentia ca ar fi trebuit sa existe deja o campanie de informare oficiala, care sa sprijine efortul urias ce ne asteapta in incercarea de a vaccina peste 60% din populatia tarii, in special in conditiile in care campaniile conspirationiste si mesajele anti-vaccinare au inceput sa infloreasca Ads Medicii, o reactie sceptica sanatoasa Profesorul dr Daniel Coriu, presedintele Colegiului Medicilor din Romania, nu se arata insa ingrijorat de procentul scazut al medicilor care sunt de acord cu vaccinarea anti-COVID, sustinand ca este o reactie sceptica normala si ca pozitia acestora se va schimba odata cu publicarea studiilor si informatiilor oficiale cu privire la viitorul vaccin "Noi medicii suntem obisnuiti sa lucram pe dovezi stiintifice Suntem analitici si critici Si atunci, fata de tot ce vine nou noi suntem foarte critici, si este absolut normal sa fie asa pentru ca trebuie sa analizam o problema ca aceasta din toate punctele de vedere Vorbesc aici de metodologie, de profilul de siguranta, etc Deci reactia de acum este absolut normala, in contextul in care nu avem toate aceste date care sa ne permita un rationament corect Eu unul nu sunt deloc ingrijorat de aceasta reactie, ba chiar cred ca este ceea ce trebuia sa se intample, si cred ca in momentul in care vom avea niste publicatii cu privire la aceste studii despre vaccin, cu toata metodologia cu tot, in momentul acela medicii vor avea o sansa sa analizeze critic toate dovezile Cred ca atunci vor disparea toate indoielile", a declarat medicul Daniel Coriu Ads Acesta a subliniat ca este exclusa introducerea unor conditii prin care medicii sa fie obligati sa se vaccineze "Acest lucru este exclus Traim intr-o democratie, iar dreptul la opinie si dreptul de a se vaccina sau nu este garantat Nu cred ca putem interveni si nici nu imi doresc sa facem acest lucru Totul va merge pe campanii de informare corecta si sunt convins ca oamenii se vor convinge", a mai precizat presedintele Colegiului Medicilor Si medicul ATI, Radu Tincu, de la Spitalul Floreasca din Capitala, este de parere ca nu putem avea o conditie prin care medicii sa fie obligati sa se vaccineze "Vaccinarea este optionala Orice tip de constrangere a profesarii reprezinta o obligativitate si este un lucru pe care nicio tara din lume nu l-a promovat Vaccinul este optional Te vaccinezi daca doresti acest lucru, si nu cred ca trebuie sa existe in acest moment impunerea cu forta a vaccinarii, chiar daca discutam de personalul medical Nu mi se pare normal sa conditionam profesarea in acest domeniu de vaccinare", a spus acesta Ads Efectele unei proaste comunicari In opinia medicului Radu Tincu, in acest moment reticenta observata in randul personalului medical vine in contextul unei proaste comunicari din partea autoritatilor, acele tabeluri in care medicii si-au exprimat acordul pentru vaccinare fiind prost intelese Totusi, medicul subliniaza ca daca aceste erori de comunicare vor persista, campania de vaccinare va fi in mod direct afectata "Aceasta reticenta este rezultatul unei comunicari extrem de proaste din partea autoritatilor Campania de vaccinare a inceput extrem de prost, cu o comunicare deficitara ce a dat posibilitatea la speculatii Asta pentru ca a pornit de la fapte ce nu sunt prezentate in mod transparent In primul rand, trebuie spus foarte clar ca in acest moment nu exista niciun vaccin aprobat Lumea a avut impresia ca acest vaccin este deja prezent, ascuns undeva in dulapurile statelor si urmeaza sa fie vaccinati Prima greseala a fost ca nu s-a spus clar ca vaccinul nu este inca aprobat In al doilea rand, acest proces de aprobare poate dura mai mult sau mai putin si poate chiar respinge documentatia stiintifica a unuia sau a altui vaccin Apoi, aceste tabele unde medicii trebuiau sa-si exprime optiunea de vaccinare - au fost percepute total gresit din cauza unui deficit de comunicare Oamenii au inteles ca semnatura reprezinta de fapt un angajament pentru vaccinare si de aceea multi nu au vrut sa semneze Aceste tabele in realitate au avut rolul de a oferi o imagine autoritatilor cu privire la numarul dozelor necesare Ads Daca vom merge in continuare cu acest tip de comunicare deficitara, cel mai probabil acest subiect al vaccinarii va fi speculat in urmatoarele saptamani, cei din tabara anti-vaccin vor fi mult mai vocali decat autoritatile si atunci, in momentul in care va demara aceasta campanie, va exista o aderenta scazuta din partea populatiei Promovarea unui vaccin care inca nu exista in spatiul public creeaza speculatii si da posibilitatea unor astfel de discutii speculative, extrem de nocive pentru viitoarea campanie de vaccinare Entuziasmul normal generat de aparitia acestor vaccinuri trebuie sa fie putin temperat cand inca avem atatea incertitudini", a declarat Radu Tincu Aceleasi reticente si in randul profesorilor: "Am ajuns si cobai?" Zilele trecute, dupa ce medicul Valeriu Gheorghita , coordonatorul campaniei de vaccinare anti-COVID din tara noastra, a declarat in mediul online ca profesorii sunt una din categoriile prioritare pentru acest vaccin, pe unul din grupurile destinate cadrelor didactice, mai multi dascali si-au exprimat in termeni duri dezacordul "Serios? Am ajuns si cobai? Daca refuz ce imi fac? M-am saturat de atatea ordine pe care le primim! Sa se vaccineze ei primii", "Nici vorba, nu ma vaccinez" sau "Nu vreau sa ma vaccinez vaccinul vostru este un experiment Amintiti-va cate esecuri au fost cu vaccinul hpv (in tari precum India) sa nu uitam de vaccinul antipoliomielitic care a avut urmari catastrofale, asa ca in faza asta de testare raspunsul meu este nu devenim cobaii Europei ", au fost doar o parte din comentariile profesorilor Ads Expertii in Educatie dau vina pe proasta comunicare si arata cazurile unde media din Romania a promovat la ore de maxima audienta opinii lipsite de fundament stiintific, cum a fost cazul medicului oftalmolog Monica Pop ce a sustinut ca aceste vaccinuri cauzeaza leucemie "E o problema de comunicare Daca doamna Monica Pop, sefa oftalmologiei din Bucuresti spune ca nu e buna vaccinarea, atunci un profesor oarecare de matematica sau biologie ce sa mai creada Sunt atati oameni cu vizibilitate ce apar in media care spun ca aceste vaccinuri sunt riscante, ca faci leucemie dupa 3, 4 ani Singurele explicatii trebuie sa vina de la nivelul specialistilor epidemiologi, nu cred ca Ministerul Educatiei se poate implica intr-o astfel de campanie Sigur, cine vrea sa se informeze are toate sursele, si daca urmarim presa serioasa din Romania argumentele pro-vaccinare sunt clare Altfel, cred ca multi profesori se vor vaccina in urma unei presiuni sociale, atunci cand parintii nu-si vor mai trimite copiii la ore sau cand colegii lor vor ajunge sa le reproseze acest fapt Presiunea locala, a comunitatii, e poate cea care in final ii va determina pe cei mai degraba sceptici sa se vaccineze", este de parere Stefan Vlaston, expert in Educatie De la libertatea individuala la sanatatea publica Problema vaccinarii personalului medical, dar si al corpului didactic, scoate la lumina acest conflict intre libertatea individuala si nevoia societatii de a avea un numar cat mai ridicat de persoane vaccinate Atat in spitale cat si in scoli, medicii si profesorii care nu vor sa se vaccineze intra in contact cu alte persoane, a caror drept la sanatate trebuie si el protejat "E fara precedent in istoria umanitatii ca am reusit sa dezvoltam atat de repede un vaccin ce se anunta a fi extrem de eficient Cui vom acorda prioritate in administrarea vaccinului nu este o decizie medicala Este o decizie etica despre echitate si utilitate sociala, despre cum prezervam bunul public al educatiei si bunul mers al societatii Sigur, multi nu vor fi de acord cu vaccinarea si isi vor asuma consecintele in plan personal, dar cei care sunt implicati in administrarea sanatatii publice si educatiei au o obligatie directa sa-i protejeze pe cei cu care intra in contact Fara o vaccinare larga a oamenilor care sustin institutiile publice nu vom putea reporni societatea atat de repede pe cat ne-am dori", a precizat Emilian Mihailov, lector universitar la Facultatea de Filosofie a Universitatii Bucuresti La fel, medicul Adrian Marinescu, de la Spitalul "Matei Bals" din Bucuresti, spune ca medicii au in acest context o obligatie morala de a se vaccina "Cum va explicati ca medicii infectionisti, care e clar ca sunt cei mai bine informati si in problema, se vor vaccina intr-o proportie de aproape 100% De exemplu, in Matei Bals vaccinarea va fi 100%, cel putin la nivelul medicilor, dar cred ca a tuturor celor de acolo Si atunci ma intreb, daca la noi, unde e informatie, e asa, de ce nu o fac si ceilalti? In plus, eu cred ca pentru medici nu e numai optiunea personala, este o obligativitate morala, pentru ca ei reprezinta un exemplu in raport cu populatia Daca ei nu sunt sanatosi prin faptul ca se infecteaza, nu vor mai putea avea grija de oameni si, nu in ultimul rand, ei pot reprezenta un vector de transmitere Eu cred ca un medic care nu se vaccineaza, desi are toate informatiile necesare, are o mare responsabilitate", a declarat acesta pentru Europa Libera Nu a existat o campanie de informare In opinia expertilor in Sanatate Publica, in contextul actual din tara noastra, autoritatile ar fi trebuit de mult timp sa inceapa o campanie de informare care ar fi trebuit sa preceada campania efectiva de vaccinare si care ar fi avut rolul de a reduce discutiile speculative asupra viitorului vaccin "Trebuie sa fie foarte clar, motivul pentru care vaccinam persoanele de linie intai e ca sa-i protejam pe ei, pentru ca sunt expusi zilnic, si ca sa-i protejam pe cei la care se expun ei Acum vedem ca medicii sunt echipati cu atatea echipamente de protectie de parca pleaca in spatiu, si deci sansele ca ei sa se infecteze sunt foarte mici Sigur, intram aici intr-o alta paradigma, conflictul dintre libertatea individuala si a sigurantei publice si cred ca asociatiile profesionale ar trebui sa aiba o pozitie mult mai activa pe aceasta tema, pentru ca trebuie adus in discutie daca un medic care nu se vaccineaza are dreptul sa profeseze Din pacate, ne aflam intr-un punct unde pana in acest moment inca nu s-a implementat nicio campanie de informare, care sa arate cum a fost construit vaccinul, cum functioneaza, care sunt mecanismele, care sunt efectele adverse, care au fost rezultatele testelor clinice, care a fost procesul prin care a trecut Nu s-a facut nimic de acest gen Nu ne putem astepta ca personalul medical sa se apuce sa citeasca in pauzele acelea scurte intre garzi rapoarte de cercetare si articole stiintifice ca sa vada cum functioneaza acest vaccin Aici ar trebui sa primeasca suport de la Ministerul Sanatatii si INSP Ar trebui sa avem zilnic informari, mesaje, clipuri, postere - ar trebui sa vina informatii din toate aceste directii, sa fie un efort masiv in acest sens Nu ne putem astepta ca personalul medical sa ia o decizie informata, fara informatie In opinia mea, noi ne gasim acum in punctul in care stim ca vine iarna, e probabil sa ninga fiindca a nins in anii trecuti, dar inca nu ne grabim sa facem achizitiile fiindca nu stim exact ce fel de material antiderapant ar fi cel mai potrivit Si in loc sa ne documentam asteptam sa vina prima zapada ca sa facem o achizitie de urgenta pentru ca nu ne-am planificat din timp De acum doua luni tot spun ca este nevoie de o campanie de informare cu privire la acest vaccin, pentru ca existau deja informatii ca trialurile mergeau bine, orizontul de asteptare era deja in luna decembrie Din luna octombrie ar fi trebuit sa incepem incet iar luna aceasta sa inceapa in forta Noi inca nu aveam nici cea mai vaga idee ce o sa facem, stim doar ca un expert misterios in comunicare se va ocupa de informarea asta", este de parere profesorul Razvan Chereches, profesor de Politici de Sanatate Publica la Universitatea Babes-Bolyai Un cercetator roman la Oxford explica avantajele vaccinului anti-Covid-19 realizat de AstraZeneca: "Nu va necesita aceleasi conditii restrictive" Teoriile conspiratiei, "injectate" intr-un grup de profesori pe Facebook "Am ajuns si cobai? Daca refuz, ce imi fac?" Ads Scrie pe Ziare Com Citeste si: Cum află medicii că un bolnav de COVID este fals vaccinat: „Ne-am dat noi seama” Directorul Spitalului Colentina, Victor Cauni, a precizat că sunt suspiciuni că zeci de pacienți COVID internați în unitatea medicală pe care o conduce, ar fi avut certificate false de IPS Teodosie, noi declaraţii false despre imunizarea anti-COVID: „Numai cei ce s-au vaccinat au murit, iar cei care nu s-au vaccinat nu au murit” Arhiepiscopul Tomisului, Înalt Prea Sfinţitul (IPS) Teodosie, a făcut joi, 9 decembrie, noi declaraţii controversate despre vaccinul împotriva COVID-19, afirmând că nu ar exista nişte # vaccinare , # vaccin COVID , # medici , # profesori , # campanie de vaccinare , # pandemie coronavirus Romania Ne puteți urmări și pe pagina noastră de Facebook sau pe Google News Sursa: Ziare com Comentarii BaronLucovid Click pentru a vedea sistemul de punctaj "> rank 5 tot ce e promovat de wuhanis si cloaca galbejita e fals Vezi tot cozmin Click pentru a vedea sistemul de punctaj "> rank 5 toate statele care sunt colonii ale rusiei au dictaturi militare conduse de marionete ale moscovei imprumuta bani si ii impart membrilor dictaturii Vezi tot Vezi toate comentariile (11) Adauga comentariu Parteneri Ziare Com DigiSport ro Suma ametitoare pe care ar fi pariat-o Anamaria Prodan pe victoria lui Lewis Hamilton Digi24 ro Coreea de Nord si Coreea de Sud, de acord sa incheie razboiul dintre ele Cele doua tari sunt in conflict de peste 70 de ani Adevarul ro Francezul stabilit in Romania care a realizat primul Logan electric: "Mi-am vandut apartamentul ca sa incep afacerea" Ads Top stiri din Actualitate Coronavirus România Prima zi cu mai puțin de 500 de cazuri în ultimele 4 luni Procurorii au început urmărirea penală in rem pentru purtare abuzivă în cazul copilului de 13 ani împuşcat din greşeală de un poliţist VIDEO Joe Biden a declarat stare de dezastru major în Kentucky după tornadele devastatoare VIDEO Șofer, prins băut la volan într-o mașină peticită și fără cauciucuri Cum a explicat bărbatul situația ciudată polițiștilor Un an de la inaugurarea trenului dintre București și Aeroportul Otopeni Ce a fost bun și ce probleme mai sunt de rezolvat Incident grav în Marea Baltică O navă daneză și una britanică s-au ciocnit Toate stirile din Actualitate Ads Ads Urmărește-ne pe: explozie cluj accident Bucuresti teste saliva Tulpina Omicron Viitorul Europei restrictii Loteria vaccinarii Marian Neacsu Laura Vicol Mihai Sora Sorin Grindeanu Nicolae Ciuca Dacian Ciolos Colin Powell Ludovic Orban Klaus Iohannis Liviu Dragnea Viorica Dancila Raluca Turcan Clotilde Armand Florin Citu Abonare breaking news Toggle Abonare la stiri din Actual Toggle Business Toggle Sport Toggle Life Toggle Dark mode Toggle Mareste fontul Comunitate Platforma pentru solutionarea litigiilor Sitemap Termeni si conditii Politica de confidentialitate Politica de cookie Setari confidentialitate Contact Urmareste-ne pe: Aboneaza-te la notificarile Ziare com: Breaking News Toggle Actual Toggle Business Toggle Sport Toggle Life Toggle Nu multumesc! Ok, ma abonez! Pentru a va abona la notificarile Ziare Com apasati butonul de sus Allow sau Permite &times; Orase selectate: Selecteaza si alte orase de mai jos Inchide Salveaza &times; Login Username: Parola: Mi-am uitat parola Creeaza cont &times; Reguli de votare 1 S-a mai votat de pe acest ip - La multe companii, la dispozitia angajatilor este pusa o singura adresa de ip Este posibil ca un coleg de-al dvs sa fi votat deja acest comentariu In aceste conditii, exista o solutie pentru a putea vota: va faceti un cont, deveniti membru al comunitatii Ziare com si votati, logat, orice comentariu doriti 2 Vreti sa votati propriul comentariu - Pentru o evaluare cat mai obiectiva a comentariilor, cei care posteaza nu-si pot vota propriul comentariu Inchide 